
			EBAZPENA, 2026ko irailaren 10ekoa, Giza Baliabideen zuzendariarena, zeinaren bidez Polizia eta Larrialdietako Euskal Akademiako zuzendari nagusiari helarazten baitzaizkio ostalaritzako laguntzailearen lanposturako hautatutako pertsonaren datuak, dagokion lan-kontratua formalizatzeko, Segurtasun Administrazioko zerbitzu laguntzaileen langile lan-kontradunen esparruan adimen-desgaitasuna dutenentzat gordetako prozesuan.

			Segurtasuneko sailburuaren 2025eko maiatzaren 2ko Aginduaren bidez (2025eko maiatzaren 21eko EHAA, 94. zk.), adimen-desgaitasuna duten pertsonak enplegu publikoan sartzeko hautaketa-prozesuetarako deialdia egin zen Segurtasun Administrazioko langile lan-kontratudunen eremuan, eta prozesu horiek arautuko dituzten oinarriak onartzen ziren, eta horietan parte hartzeko eskabideak aurkezteko epea ireki zen.

			Prozesuari dagozkion izapideak egin ondoren, Segurtasun Saileko Giza Baliabideen zuzendariaren 2026ko uztailaren 6ko Ebazpenaren bidez, 3161/13 ostalaritzako laguntzailearen lanposturako behin betiko esleipena argitaratu zen, eta hamar eguneko epea ezarri zen esleitutako lanpostuan sartzeko eskabidea aurkezteko, bai eta kontratua formalizatzeko eskatutako dokumentazioa aurkezteko ere.

			Ebazpen honen I. eranskinean agertzen den pertsonak horretarako emandako epean aurkeztu du eskatutako dokumentazioa. Ondorioz, oinarri orokorretako 11. apartatuan ezarritakoa betez, bidezkoa da Segurtasuneko sailburuordeari hautatutako pertsonaren datuak helaraztea, Euskal Autonomia Erkidegoko Segurtasun Administrazioko zerbitzu laguntzaileen lan-kontratua formalizatzeko, baldin eta esleitutako lanpostuko zereginak betetzeko eskatzen diren betekizunak mantentzen baditu, bai eta kontratua formalizatzeko gaitasun fisikoaren eta psikikoaren baldintzak ere.

			13. oinarri orokorrak ezartzen duenez, hautaketa-prozesua amaitzean, lan-poltsa bat sortuko da ostalaritzako laguntzailearen lanposturako, eta bertan sartuko dira hautaketa-prozesua gainditu duten eta hautatu ez dituzten izangaiak, hautaketa-prozesuan lortutako ordena-zenbaki  eta puntuazio berarekin.

			Azaldutakoagatik, hau

			EBAZTEN DUT:

			Lehenengoa.– Polizia eta Larrialdietako Euskal Akademiako zuzendari nagusiari helaraztea adimen-desgaitasuna duten pertsonentzat gordetako prozesuan ostalaritzako laguntzailerako 3161/13 lanposturako hautatutako pertsonaren datuak (I. eranskinean agertzen dira), Euskal Autonomia Erkidegoko Segurtasun Administrazioko zerbitzu laguntzaileen lan-kontratua formalizatzeko.

			Bigarrena.– Adjudikaziodunari esleitutako lanpostuaz jabetzeko data 2026ko urriaren 1a izatea. Horretarako, lanposturako hautatutako pertsonak 2026ko urriaren 1ean sinatu beharko du dagokion lan-kontratua, eta formalizatzen den egunetik aurrera izango ditu ondorio administratibo eta ekonomikoak.

			

			Hautatutako pertsona baimena hartuta, lizentzia hartuta, oporretan edo izaera bereko bestelako inguruabar justifikatu batean egoteak ez du eragotziko kontratua sinatzea, eta ez dio kalterik egingo kontratua adierazitako datan eta moduan formalizatzeari.

			Ezinbesteko kasuetan izan ezik, baldin eta aplikazioan sartzen ez bada edo ezarritako datan hautatua izan den lan-kontratuaren formalizazioa osatzen ez badu, Euskal Autonomia Erkidegoko Segurtasun Administrazioko langile lan-kontratudun finko izateko eskubide guztiak galduko ditu (11. oinarri orokorra).

			Hirugarrena.– Argitara ematea, II. eranskinaren bidez, 3161/13 ostalaritzako laguntzailearen lanposturako lan-poltsa. Lan-poltsa hori Segurtasuneko sailburuaren 2001eko martxoaren 1eko Aginduan xedatutakoaren arabera arautuko da (Segurtasun Administrazioan aldi baterako zerbitzuak emateko langile lan-kontratudunen hautaketa arautzen du agindu horrek).

			AZKEN XEDAPEN BAKARRA

			Ebazpen honen aurka, interesdunek berraztertze-errekurtsoa aurkeztu ahal izango diote ebazpen hau eman duen organoari, edo, zuzenean, ebazpena eman behar duen Segurtasuneko sailburuari, Administrazio Publikoen Administrazio Prozedura Erkidearen urriaren 1eko 39/2015 Legearen 123. artikuluan eta hurrengoetan xedatutakoaren arabera. Horretarako, hilabeteko epea izango dute, ebazpen hau argitaratu eta hurrengo egunetik aurrera. Bestela, ebazpen hau aurkaratu ahal izango dute lan-arloko jurisdikzioan.

			Vitoria-Gasteiz, 2026ko irailaren 10a.

			(Eskumenak eskuordetzan emanez: Agindua, 2024ko urtarrilaren 23koa, lehen lehendakariorde eta Segurtasuneko sailburuarena, Segurtasun Saileko Giza Baliabideen zuzendariari eskumenak eskuordetzen dizkiona (2024-02-02ko EHAA).

			Giza Baliabideen zuzendaria,

			FRANCISCO JAVIER ARRIETA IDIAKEZ.

3161/13 kodea duen ostalarizako laguntzailearen lanposiurako lan-pottsako kideak.

3161113 kogea duen ostalarizako aguntzadearen lanpostuaren behin betko esieipena.

